open-index/open-wikipedia-markdown huggingface dataset:
Hayesbreen på Svalbard

**Hayesbreen** er ein 18 km lang og 4 km brei isbre på vestsida av Storfjorden på Svalbard, i Sabine Land. 

Breen har namn etter ein amerikanske oppdagingsreisande, Isaac Israel Hayes (1832-1881).
 
## Kjelder
* *The Place Names of Svalbard*, Norsk polarinstitutt rapport 122 (2003) ISBN 82-7666-194-7
Nordmannsfonna

**Nordmannsfonna** er ein isbre mellom Sassendalen og Storfjorden på Svalbard, i Sabine Land. Breen omfattar òg Isrosa, Ulvebreen, Domisen, Usherbreen, Königsbergbreen, isområdet nord til Jebensfjellet og Hildegardfjellet med Luitpoldbreen, Kaluvbreen, Knapeisen, Skrottbreen, Lumpbreen, Veitbreen, Dolkbreen, Elfenbeinbreen, Klunsbreen og isbreen mellom Roslagenfjellet og Eistraryggen. 

Breen ar namn etter folkegruppa *nordmenn*.
 
## Kjelder
* *The Place Names of Svalbard*, Norsk polarinstitutt rapport 122 (2003) ISBN 82-7666-194-7
Nordenskiöldbreen

**Nordenskiöldbreen** er ein 25 km lang og 11 km brei isbre som munnar ut i Adolfsbukta inst i Billefjorden , i skiljet mellom Dickson Land og Bünscow Land. 

Breen har namn etter professor baron Adolf Erik Nordenskiöld (1832-1901), svensk geolog og oppdagingsreisande. 
 
## Kjelder
* *The Place Names of Svalbard*, Norsk polarinstitutt rapport 122 (2003) ISBN 82-7666-194-7
Lomonosovfonna

**Lomonosovfonna** er eit isbreområde nordaust for Billefjorden , i skiljet mellom Olav V Land og Ny-Friesland på Spitsbergen. 

Breen har namn etter Mikhail Lomonosov (1711-1765), ein russisk diktar og vitskapsmann.
 
## Kjelder
* *The Place Names of Svalbard*, Norsk polarinstitutt rapport 122 (2003) ISBN 82-7666-194-7
Mittag-Lefflerbreen

**Mittag-Lefflerbreen** er ein stor isbre som munnar ut i Austfjorden i Wijdefjorden mellom Dickson Land, Olav V Land og Ny-Friesland på Spitsbergen. 
 
Breen har namn etter professor Magnus Gustaf Mittag-Leffler (1846-1927), ein svensk matematikar og medlem i ein svensk-russisk Svalbard-ekspedisjon 1899-1902.
 
## Kjelder
* *The Place Names of Svalbard*, Norsk polarinstitutt rapport 122 (2003) ISBN 82-7666-194-7
Tunabreen

**Tunabreen** er ein 23 km lang isbre som strekkjer seg frå Lomonosovfonna til von Postbreen i skiljet mellom Bünsow Land og Sabine Land på Spitsbergen. 
 
Breen har fått namnet fordi han ligg mellom Ultunafjella og Langtunafjella.
 
## Kjelder
* *The Place Names of Svalbard*, Norsk polarinstitutt rapport 122 (2003) ISBN 82-7666-194-7
Von Postbreen

**Von Postbreen** er ein 15 km lang isbre som når opninga av Tempelfjorden vest i Sabine Land på Spitsbergen. 

Breen er oppkalla etter den svenske geologen, kjemikaren og botanikaren professor Hampus Adolf von Post (1822-1911).

## Kjelder
* *The Place Names of Svalbard*, Norsk polarinstitutt rapport 122 (2003) ISBN 82-7666-194-7
Fimbulisen

**Fimbulisen** er eit isområde mellom Sassendalen og von Postbreen i Sabine Land på Spitsbergen, om lag 60 km nordaust for Longyearbyen. Sjølve breplatået har eit areal på kring 100 km², medan isen med utløparar dekkjer kring 320 km².

Namnet er henta frå fimbulvinteren i norrøn tradisjon. 

## Kjelder
* *The Place Names of Svalbard*, Norsk polarinstitutt rapport 122 (2003) ISBN 82-7666-194-7
Phoenix Wright: Ace Attorney

***Phoenix Wright: Ace Attorney*** er eit dataspel innan sjangrane eventyrspel og visuell roman, utvikla av Capcom. Det var opphavleg utgjeve til Game Boy Advance i 2001 i Japan, og har sidan blitt utgjeve på fleire plattformer. Utgåva av spelet til Nintendo DS, titulert *Gyakuten Saiban Yomigaeru Gyakuten* i Japan, blei utgjeve i 2005 i Japan og Nord-Amerika, og i 2006 i Europa, og har engelsk tekst. Spelet er det første i *Ace Attorney*-serien, og har fått fleire oppfølgjarar og biprodukt.

Historia følgjer Phoenix Wright, ein fersk forsvarsadvokat som freistar å få sine klientar erklært «ikkje skuldig». Andre karakterar er sjefen til Phoenix, Mia Fey, assistenten hans og syster til Mia, Maya Fey og aktoren Miles Edgesworth. Spelaren kontrollerer Phoenix gjennom to typar av seksjonar: etterforsking og rettssak. Under etterforskingar samlar dei inn informasjon og bevis, og under rettssaker spør dei ut vitne og svarer på spørsmål frå dommaren, aktoren og vitna. Historia er delt inn i fem saker, der den femte blei introdusert i Nintendo DS-utgåva for å utnytte spelemekanikkar som bruker peikeskjermen, som ikkje er tilgjengelege i den originale utgåva til Game Boy Advance.

*[[Phoenix Wright: Ace Attorney − Justice for All]]* er den direkte oppfølgjaren til spelet.

## Referansar

## Bakgrunnsstoff
*Offisiell nettstad
Dannebrogordenen

**Dannebrogordenen** er ein dansk riddarorden som vart innstifta av Christian 5. i 1671. Ordenen har seinare vorte forandra og utvida. Ordenen vert hovudsakleg tildelt «fortjente danske statsborgere». Den endelege avgjerda om tildeling vert teken av den danske regenten.

## Soge
Dannegbrogordenen bygger på soga om korleis det danske flagget, Dannebrog, som ifølge soga dala ned frå himmelen under eit slag kjempa under Valdemar 2. Siger i Estland i 1219.

Dannebrogordenen blei lovfesta gjennom ein statutt i 1693, saman med Elefantordenen. Den opphavlege ordenen hadde berre éin grad, og berarar blei kalla kvite riddarar etter fargen på det ordensbandet.

I 1808 blei ordenen delt inn i ulike grader etter mønster av den franske æreslegionen. Han har i dag seks grader: Storkommandør (berre til fyrstar), storkross, kommandør av 1. grad, kommandør, riddar av 1. grad og riddar.

Først frå 10. oktober 1951 kunne ordenen tildelast kvinner.

Ordenskapitlet, ein del av det kongelege danske hoffet, styrer tildelinga av ordenar, medan dronninga tek avgjerda om ordenen skal gjevast til nokon.

## Skildring

Ordensteiknet består av ein kvit-emaljert gull- eller sølvkross med ein raud kant, ei kongekrone med den regjerande monark sit monogram. Den sida som vender ut har innskrifta «Gud og Kongen». I midten finn ein monogrammet til Christian 5.

Dannebrogordenen har kvitt ordensband med raude kantar.

## Bruk
Medlemmer av riddarordenen ber ordenskjeden på visse dagar: Fødselsdagane til Frederik 6. den 28. januar, Christian 5. den 15. april, og til den sitjande monarken, for tida dronning Margrethe som er fødd den 16. april. I tillegg kjem det ein meiner er fødselsdagen til Valdemar Siger den 28. juni.

Når innehavarar døyr skal ordensteikna gjevast tilbake til Ordenskapitlet.

## Kjelder

* *Denne artikkelen bygger på «[[:da:Dannebrogordenen|Dannebrogordenen]]» frå , den 12. oktober 2009.* 
* 
* 
 

## Bakgrunnsstoff
* Ordenshistorisk Selskab .
Ellinor Marita Jåma

**Ellinor Marita Jåma** () frå Røyrvik, var sametingsrepresentant frå Sørsamisk valkrins i perioden 2017-2021 for Åarjel-Saemiej Gielh, som ho var det i 2009–13 og 2013–17. 

I perioden 2009–2013 satt ho i Sametingsrådet.

## Bakgrunnsstoff
* Profil på sida Mearragatte.no
Regjeringa Brundtland

**Regjeringa Brundtland** har fleire tydingar:

*Gro Harlem Brundtland si fyrste regjering
*Gro Harlem Brundtland si andre regjering
*Gro Harlem Brundtland si tredje regjering
Dent de Crolles

**Dent de Crolles** er eit karst-fjell på 2062 meter i Chartreuse-fjella som ligg 20 km nordaust for Grenoble og Isère i Frankrike. Fjellet har ein karakteristisk «tann-profil», og er eit lett gjenkjenneleg syn frå Isère-dalen (Grésivaudan) og frå områda kring Grenoble. Det har namn etter tannforma (*dent* er fransk for tann) og byen Crolles, som ligg ved foten av fjellet.

## Grottene
Under Dent de Crolles finst eit av dei mest omfattande og innvikla grottesystem i Europa. Grotteklatrarar reknar området som ei av sportens vogger . Den fyrste grundige utforskinga av grottene vart føreteken under 2. verdskrigen. Ei gruppe franske grotteklatrarar utforska grottesystemet. Pierre Chevalier og Fernand Petzl var mellom dei som deltok i grotteforskinga. Dei kom heilt ned til –658 m, som på den tid var den djupast oppdaga grotta i verda. I dag er grottene her rekna som dei sjette djupaste i Frankrike.

Mangelen på tilgjengeleg, eigna utstyr under krigen tvinga Chevalier og resten av gruppa til å utvikle sitt eige utstyr, noko som førte til tekniske nyvinningar. Teknikken med bruk av enkelttau med prusik og mekaniske taukastarar (Henri Brenot sine «aper», fyrste gong brukt av Brenot og Chevalier i ei grotte i 1934) kan knytast direkte til utforskinga av grottegangane under Dent de Crolles.

Etter 1946 har grottene vore under stadig utforsking. Ni ulike inngangar er avdekt. Tre av desse inngangane er jettegryter på toppen av karst-platået, fem er horisontale grottegangar og ein er i bergsida. Grottene er mykje godt ein labyrint, og består av minst 58 km grottegangar der det er råd å ta seg fram. Dei to hovudinngangane går gjennom grottene Trou-du-Glaz og Guiers-Mort. Grottesystemet er i dag særleg kjent for den store variasjonen i grotteruter som dei mange inngangane opnar for.

## Kjelder

* *Denne artikkelen bygger på «[[:en:Dent de Crolles|Dent de Crolles]]» frå , den 12. oktober 2009.*
Terje

**Terje** er eit mannsnamn av norrønt opphav, avleidd av Torgeir, som er sett saman av namnedelane *[[Tor]]*, som viser til guden, og *geir*, 'spyd'. Terje har namnedag den 13. oktober.

Andre nærskylde namn er Torger, Torjer og Tarjei. 

## Namneberarar
* Terje Wold (1899-1972), norsk statsråd
* Terje Stigen (f. 1922), norsk forfattar
* Terje Grøstad (f. 1925), norsk grafikar
* Terje Halvorsen (f. 1940), norsk historikar
* Terje Johansen (f. 1941), norsk stortingspolitikar 
* Terje Rød-Larsen (f. 1947), norsk politikar og diplomat
* Terje Venaas (f. 1947), norsk jazzmusikar
* Terje Rypdal (f. 1947), norsk jazzmusikar
* Terje Formoe (f. 1949), norsk artist, komponist og forfattar
* Terje Tysland (f. 1951), norsk musikar
* Terje Andersen (f. 1952), norsk skøyteløpar og skøytepresident
* Terje Strømdahl (f. 1952), norsk skodespelar
* Terje Mjåtveit (f. 1953), ordførar i Hå
* Terje Isungset (f. 1964), norsk jazzmusikar
* Terje Hellesø (f. 1964), norsk naturfotograf
* Terje Bjarte Langli (f. 1965), norsk langrennsløpar
* Terje Riis-Johansen (f. 1968), norsk politikar (Sp)
* Terje Søviknes (f. 1969), norsk politikar
* Terje Håkonsen (f. 1974), norsk snøbrettkjørar
* Terje Jørgensen (f. 1975), norsk lokalpolitikar og ordførar 
* Terje Winterstø Røthing (f. 1977), norsk gitarist i Kaizers Orchestra
* Terje «Valfar» Bakken (1978&ndash;2004), norsk musikar

## Kjelder
*
Tarjei

**Tarjei** er eit norsk mannsnamn av norrønt opphav, avleidd av Torgeir, som er sett saman av namnedelane *[[Tor]]*, som viser til guden, og *geir*, 'spyd'. Tarjei har namnedag den 13. oktober.

Andre nærskylde namn er Terje, Torjer og Torger. 

## Namneberarar
* Torgeir eller Tarjei Augundsson (ca. 1799–1872), norsk spelemann kjend som Myllarguten
* Tarjei Midbø (1828–1909), norsk spelemann og bygdepolitikar 
* Tarjei Tvigyva (1853–1926), norsk spelemann
* Tarjei Vesaas (1897–1970), norsk forfattar
* Tarjei Bø (f. 1988), norsk skiskyttar
* Tarjei Westby (f. 1991), norsk skodespelar
*Tarjei Sandvik Moe (f. 1999), norsk skodespelar

## Kjelder
*
Marius Hagberg

**Marius Hagberg** () er ein norsk tidlegare ishockeyspelar. Han har spelt for Stjernen Hockey, Halden-klubben IK Comet, Sparta Sarpsborg og for svenske Leksands IF.  Hagberg hadde òg ein plass på U-20-landslaget.

## Referansar
Thor 6

**Thor 6** er ein norsk tv- og kommunikasjonssatellitt som tilhøyrer Telenor Satellite Broadcasting. Han blei skoten opp torsdag 29. oktober 2009 med Ariane 5 ECA launcher frå Centre spatial guyanais i Fransk Guyana. 

Satellitten blei bygga av Thales i Cannes i Frankrike. Han blei skoten opp for å tilby parabol-TV (DTH) og telekommunikasjonstenester i Norden, Baltikum, Aust-Europa og Midtausten. I den nordiske regionen var TV-tilbydaren Canal Digital hovudkunden. Thor 6 går i bane på 1 grad vest, same stad som Thor 5 og Thor 3. 

Satellitten blei skoten opp for å erstatta den eldre THOR III. Levetida til Thor 6 var rekna til å vere 15 år.

## Bakgrunnsstoff
*Thor 6 hjå telenorsbc.com
Provinsar i Frankrike

**Provinsar i Frankrike** viser til dei ulike administrative inndelingane av kongeriket Frankrike fram til landet blei omorganisert i departement i 1790, året etter den franske revolusjonen. Endringa var eit forsøk på å skapa eit likt system for heile landet i staden for mange utdaterte provinsar, men også å svekka lojaliteten til lokale føydalsystem og i staden auka sentralmakta.

Namna på dei tidlegare provinsane blir framleis brukt innan geografi om naturregionar, og fleire av dei er brukte om nye regionar i Frankrike.

## Liste

Provinsar i Frankrike før revolusjonen, med provinshovudstader i parentes. Tid for innlemming i Frankrike er oppført, kongedømet Frankrike (royaume de France) med RF, innlemming i kronlanda til kongen (domaine royal) med DR:
Córdoba i Spania

**Córdoba** ( eller قرطبة *Qurţuba*, òg kalla *Cordova* på enkelte språk) er ein by i Andalucía, sør i Spania og provinshovudstaden i provinsen Córdoba. Byen ligg ved elva Guadalquivir og vart grunnlagd av dei gamle romarane av Claudius Marcellus. Byen har kring 325&nbsp;000 innbyggjarar. 

I dag er han ein mellomstor, moderne by. I gamlebyen finn ein mange arkeologiske spor frå då Córdoba var hovudstaden i Córdoba-kalifatet som styrte nesten heile Den iberiske halvøya. Det har vorte estimert at på siste halvdel av 900-talet, budde det ein halv million innbyggjarar i Córdoba, og at han dermed var den mest folkerike byen i Europa, og kanskje i verda.

## Historie

Córdoba var hovudstaden i den romerske provinsen *[[Hispania Baetica|Hispania Ulterior Baetica]]*. Store romerske filosofar som like Lucius Annaeus Seneca den yngre, forteljarar som Seneca den eldre og diktarar som Lucan kom frå den romerske Cordoba. Seinare var han ein viktig stad i *Provincia Hispaniae* i Austromarriket og i perioden under vestgotarane. 

Byen vart erobra i 711 av muslimane og Córdoba vart hovudstad i Umayyad-kalifatet. På det største hadde byen ein stad mellom 250&nbsp;000 og 500&nbsp;000 innbyggjarar, men mange forskarar meiner i dag at desse tala har vokse med tida, og at det var langt færre som budde her. På 900-talet var Cordoba – eller Qurţuba (قرطبة) på arabisk - ein av dei mest avanserte byane i verda, samt eit kulturelt, politisk og økonomisk senter. Córdoba-moskeen er frå denne tida. I 1236 vart han erobra av Kong Ferdinand III under den spanske reconquistaen.

Den historiske arva i Córdoba er av dei rikaste i verda og byen vart erklært ein verdsarvstad av UNESCO i 1984. Byen har òg fleire moderne område, som bydelane Zoco og jernbanedistriktet Plan RENFE.

Regionsregjeringa (Junta de Andalucía) har ei tid utforska høve for å opprette *Córdoba storbyområde* som i så fall vil bestå av sjølve Córdoba, og landsbyane Villafranca, Obejo, La Carlota, Villaharta, Villaviciosa, Almodóvar del Río og Guadalcázar. I dette området bur det kring 350&nbsp;000 innbyggjarar.

## Kjelder

* *Denne artikkelen bygger på «[[:en:Córdoba, Spain|Córdoba, Spain]]» frå ,  den 13. oktober 2009.* 
** * oppgav desse kjeldene:*

## Bakgrunnsstoff

*
Carl and the Passions - «So Tough»

***Carl and the Passions - «So Tough»*** er det 18. studioalbumet til The Beach Boys, og kom ut i 1972. Det kom ut som eit dobbeltalbum i lag med *[[Pet Sounds]]*. *Carl and the Passions - "So Tough"* var eit overgangsalbum der eit medlem slutta og to nye kom inn. Musikken var derfor inkonsistent og bleikna ved sidan av klassikaren frå 1966. Tittelen på albumet var ein referanse til eit band Carl Wilson hadde spelt i som tenåring (enkelte meiner det kan ha vore eit tidleg namn på the Beach Boys). Det var òg det første albumet deira som vart gjeven ut med ein platekontrakt hos Warner Bros. som gjorde at selskapet kunne distribuere alle framtidige Beach Boys-produkt i utlandet i tillegg til heimemarknaden. 

I 1971 valde Carl Wilson (som no var leiaren i gruppa) å endre strukturen i The Beach Boys med å ta inn ein tredje gitarist, Blondie Chaplin. Med den soul-aktige vokalen sin gav han bandet eit sterkt R&B-element. I lag med han kom trommeslagar Ricky Fataar etter at Dennis Wilson hadde hatt ei ulukke som gjorde at han mista krafta i handa. Begge hadde tidlegare spelt i det britiske bandet The Flame. 

Ikkje lenger etter innspelinga kom i gang, slutta Bruce Johnston etter at han hadde vorte uvener med manageren Jack Rieley. 

Brian Wilson medverka på to songar og song korvokal på «Cuddle Up», «He Come Down», «Marcella» og «You Need A Mess Of Help To Stand Alone». 

Dei forskjellige stilartane på albumet gjorde at det ikkje vart særleg godt motteke og nådde berre 50. plass i USA og 25. plass i Storbritannia, samt at det fekk dårleg kritikk. Kritikken har derimot vorte noko betre med åra. 

## Innhald

## Medverkande
Per Scott McCaughey og CD-omslag frå 2000, utanom der anna er nemnt. 

;The Beach Boys
* Blondie Chaplin&nbsp;– vokal
* Ricky Fataar&nbsp;– vokal; trommer; slidegitar; produksjon på «Here She Comes» og «Hold On Dear Brother»
* Al Jardine&nbsp;– vokal; produksjon på «He Come Down» og «All This Is That»
* Mike Love&nbsp;– vokal
* Brian Wilson&nbsp;– vokal; produksjon på «You Need a Mess of Help to Stand Alone»
* Carl Wilson&nbsp;– vokal; gitar; bass; klaverinstrument; produksjon på «He Come Down,» «Marcella,» og «All This Is That»
* Dennis Wilson&nbsp;– vokal; produksjon på «Make It Good» og «Cuddle Up»
;Studiomusikarar og produksjon
* Stephen Moffitt&nbsp;– lydteknikar
* Ed Thrasher&nbsp;– kunstnarisk leiar
* David Willardson – plateomslag
* Daryl Dragon – Hammondorgel, spikerpiano, kanebjølle, slidegitar, fele, zither

## Salslister
;Album

;Singlar i USA

Salslister frå Allmusic og andre musikkdatabasar.
## Kjelder

* *Denne artikkelen bygger på «[[:en:Carl and the Passions - "So Tough"|Carl and the Passions - "So Tough"]]» frå , den 13. oktober 2009.* 
*** oppgav desse kjeldene:*


* *Carl and the Passions - "So Tough"*/*Holland* CD-hefte, Elton John og Scott McCaughey, c.2000.
* "The Nearest Faraway Place: Brian Wilson, The Beach Boys og the Southern California Experience", Timothy White, c. 1994.
* "Wouldn't It Be Nice - My Own Story", Brian Wilson og Todd Gold, c. 1991.
* Allmusic.com

## Bakgrunnsstoff
* Tekstane til ''Carl and the Passions - "So Tough"''
The Beach Boys in Concert

***The Beach Boys in Concert*** er det andre offisielle konsertalbumet til The Beach Boys, ni år etter *[[Beach Boys Concert]]*. Det kom ut i 1973 og selde godt i USA. Albumet nådde den høgaste plasseringa på listene bandet hadde hatt sidan 1968 med *[[Wild Honey]]* og nådde 24. plass. Det var òg den første gullplata deira sidan *Best of The Beach Boys* i 1966.

## Innhald

## Kjelder

* *Denne artikkelen bygger på «[[:en:The Beach Boys in Concert|The Beach Boys in Concert]]» frå , den 13. oktober 2009.* 
** * oppgav desse kjeldene:*
** *The Beach Boys in Concert* CD-hefte, Paul Williams, c.2000.
** "The Nearest Faraway Place: Brian Wilson, The Beach Boys and the Southern California Experience", Timothy White, c. 1994.
** "Wouldn't It Be Nice - My Own Story", Brian Wilson og Todd Gold, c. 1991.
** Allmusic.com

## Bakgrunnsstoff
* Tekstane til ''The Beach Boys in Concert''
Endless Summer

***Endless Summer*** er eit samlealbum av The Beach Boys frå 1974. 

Det var ei samling av hittar frå tida før *[[Pet Sounds]]* i 1966. *Endless Summer* vart ein stor suksess i heimlandet og låg heile 155 veker på Billboard-lista og nådde første plassen der. Albumet side over tre millionar eksemplar. 

Albumet vart gjeven ut som eit dobbeltalbum i USA, men i Storbritannia kom det ut som ein enkel LP med ti songar på kvar side. 

## Innhald

## Kjelder

* *Denne artikkelen bygger på «[[:en:Endless Summer (album)|Endless Summer (album)]]» frå , den 13. oktober 2009.*
Namnet Kai

**Kai, Kaj** og **Kay(e)** er namn som kan brukast som mannsnamn, kvinnenamn og slektsnamn i ulike kulturar. Kai har norsk namnedag den 14. oktober.

## Opphav og tydingar
Det nordiske mannsnamnet Kai har frisisk opphav, men ukjend tyding. Det kan vera eit kortform av namn som Gerhard, Nicolaas, Cornelis eller det latinske Caius. Det kymriske (walisiske) Kai, typisk stava Cai eller Cei, er også knytt til Caius, som opphavleg blei brukt om ein brudgom.

Med skrivemåten *Kay* eller *Kaye* kan namnet vera eit engelsk kortnamn eller døypenamn for kvinner. Det er ei mogleg kortform for namn som byrjar med K (engelsk uttale [kei]), til dømes Katherine.

Kai finst også som namn i polynesiske språk, på japansk, kinesisk og hmong. På hawaiisk tyder ordet 'hav', noko det også kan gjera på japansk. På kinesisk kan det ha ulike skriftteikn og tydingar. Det utbreidde kantonesiske 繼 kan tyda 'endelaus' eller 'tettsitjande' som silke, medan det mandarinkinesiske 凱 tyder 'siger'. Eit anna teikn, 開, tyder 'open'.

## Namneberarar
### Menn
*Kai Bisgaard Anker Møller (1859–1940), norsk godseigar 
*Kai Nielsen (1882–1924), dansk bilethoggar
*Kaj Munk  (1898–1944), dansk prest, forfattar og motstandsmann 
*Kai Mottlau (1902–1984), dansk målar
*Kai Birger Knudsen (1903–1977), norsk politikar og minister
*Kai Fjell (1907–1989), norsk målar
*Kaj Gabriel Franck (1911–1989), finsk formgjevar
*Kai Siegbahn (1918–2007), svensk fysikar og nobelprisvinnar
*Kai Samuel Josef Feinberg (1921–1995), norsk jødisk leiar
*Kai Zahl (f. 1932), norsk organisasjonsmann 
*Kay Pollak (f. 1938), svensk filmregissør
*Kai Remlov (f. 1946), norsk skodespelar
*Kay Jeiskelid (f. 1946), ordførar i Bykle
*Kai Eide (f. 1949), norsk diplomat og politikar
*Kay Stenshjemmet (f. 1953), norsk skøyteløpar
*Kai Arne Engelstad (f. 1954), norsk skøyteløpar
*Kaj Leo Holm Johannesen (f. 1964), færøysk politikar og lagmann

### Kvinner
*Kay Boyle (1903–1993), amerikansk forfattar
*Kay Tse (f. 1977), hongkongkinesisk songar
*Stephanie Kay Panabaker (f. 1990), amerikansk skodespelar

## Kjelder
*


**Denne artikkelen bygger på «[[:en:Kai (name)|Kai (name)]]» frå ,  den 13. oktober 2009.*
Holland av The Beach Boys

**Holland** er det 19. studioalbumet til *[[The Beach Boys]]* og kom ut 8. januar 1973. 

Namnet på albumet syner til at bandet budde i Nederland dei seks månadane før albumet kom ut. Med førsteopplaget av LP-utgåva følgde det med ein EP kalla «*Mount Vernon And Fairway*» som bestod av ei musikalsk soge av Brian Wilson. EP-materialet finst i dag på på CD-utgåva som spor 10-15.

Kort tid etter albumet kom ut vart manageren til bandet, Jack Rieley, sparka og erstatta av bror til Mike Love, Steve Love.

Albumet nådde 36. plass på Billboard-lista i USA og 20. plass i Storbritannia. 

## Innhald

### Mount Vernon and Fairway (A Fairy Tale)

## Medverkande

;The Beach Boys
* Blondie Chaplin&nbsp;– vokal, bassgitar, gitar
* Ricky Fataar&nbsp;– vokal, trommer utanom «Funky Pretty», slidegitar
* Alan Jardine&nbsp;– vokal, gitar
* Mike Love&nbsp;– vokal
* Brian Wilson&nbsp;– vokal på «California Saga: California»; trommer, synthesizer, perkusjon og piano på «Funky Pretty»
* Carl Wilson&nbsp;– vokal, gitar, piano, elektrisk piano
* Dennis Wilson&nbsp;– vokal, piano
;Andre musikarar
* Daryl Dragon – Moog-bass
* Bruce Johnston – korvokal på «California Saga: California»

## Salslister
;Album

;Britiske singlar

;Amerikanske singlar

Salslister frå Allmusic og andre musikkdatabasar.

## Bakgrunnsstoff
* Tekstane til ''Holland'' 

## Kjelder

* *Denne artikkelen bygger på «[[:sv:Holland (musikalbum)|Holland (musikalbum)]]» frå , den 13. oktober 2009. Enkelte tillegg frå «[[:en:Holland (album)|Holland (album)]]» frå , den 7. mars 2018. Engelsk Wikipedia oppgav følgjande kjelder:*
15 Big Ones

**15 Big Ones** er eit musikkalbum av The Beach Boys frå 5. juli 1976. Albumet var det 20. studioalbumet deira og var produsert av Brian Wilson.

Namnet på albumet spelar på at det gruppa feira 15-årsjubileum, samt av det var 15 songar på albumet. 

Fleira av songane på albumet er andre sine gamle hittar, som tli dømes «Just Once In My Life» (*[[The Righteous Brothers]]*), «Rock And Roll Music» (Chuck Berry) og «Palisades Park» (Freddy Cannon).

Albumet nådde 8. plass på Billboard-lista i USA og 31. plass i Storbritannia. 

## Innhald

## Medverkande
Frå CD-omslag frå 2000.
;The Beach Boys
*Al Jardine - korvokal, solovokal (A3, A6, B2, B7), gitar (B2)
*Mike Love - korvokal, solovokal (A1, A2, A3, A5, B4), arrangør (A5)
*Brian Wilson - korvokal (A1, A2, A3, A4, A6, A7, A8, B1, B4, B7), solovokal (A3, A4, A7, B5, B7), arrangør (A1, A2, A3, A4, A6, A7, A8, B1, B2, B3, B4, B5, B7), orgel (A2, A6, A7, A8, B1, B4, B5, B7), piano (A1, A2, A3, A4, A6, A7, B1, B3, B5, B6, B7), Moog-bass (A1, A2, A4, B6), ARP-synthesizer (A1, A6, B7), ARP String Ensemble (A4, A5, A6, B6, B7), bassgitar (B2), munnspel (B2), klokkespel (B4), bjøller (B5)
*Carl Wilson - korvokal (A1, A2, A3, A4, A5, A6, A7, B1, B2, B3, B6), solovokal (A3, A6, B1, B7), gitar (A2, B2, B4, B5), bass (A5, A6, B3, B5), synthesizer (B1), harp (B5), perkusjon (B5, B7)
*Dennis Wilson - korvokal (A1, A2, A3, A6, B2, B4, B6, B7), solovokal (A3, B6), trommer (A1, A2, A3, A4, A5, A6, A7, A8, B3, B5, B6, B7), perkusjon (B3), vibrafon (A7)

;Andre musikarar og teknisk personell

## Salslister
;Album

;Singlar i USA

;Singlar i Storbritannia

Salslister frå AllMusic og andre musikkdatabasar.

## Kjelder

**Denne artikkelen bygger på «[[:en:15 Big Ones|15 Big Ones]]» frå ,  den 7. mars 2018.* 
*** oppgav desse kjeldene:*
L.A. (Light Album)

**L.A. (Light Album)** er det 23. studioalbumet til *[[The Beach Boys]]* og kom ut 16. mars 1979. Det var produsert av Bruce Johnston, *The Beach Boys* og Jim Guercio (bortsett frå songen «*Here Comes The Night*» som er produsert av Bruce Johnston og Curt Becher).

Originalen til den nær elleve minuttar lange discosongen «Here Comes The Night» finst på albumet *[[Wild Honey]]* frå 1967.

På grunn av singelen «Lady Lynda» (som Al Jardine skreiv om kona si) fekk gruppa den første Topp 10-plasseringa sidan 1970. Albumet nådde derimot berre 100. plass på Billboard-lista. I Storbritannia kom albumet på 32. plass.

## Innhald

## Medverkande

;The Beach Boys
*Mike Love – solo-, harmoni- og korvokal, orkesterarrangement
*Brian Wilson – harmoni- og korvokal på «Angel Come Home», piano på «Good Timin'» og «Shortenin' Bread,» Moog synthesizer på «Shortenin' Bread,» cembalo og klaverinstrument på «Good Timin'»
*Carl Wilson – solo-, harmoni- og korvokal, gitar
*Al Jardine – solo-, harmoni- og korvokal, gitar
*Dennis Wilson – solo-, harmoni- og korvokal, trommer, perkusjon
*Bruce Johnston – harmoni- og korvokal, klaverinstrument, vokal- og orkesterarrangement, produksjon

;Andre musikarar

;Teknisk personell

## Salslister
;Album

## Kjelder

**Denne artikkelen bygger på «[[:en:L.A. (Light Album)|L.A. (Light Album)]]» frå ,  den 7. mars 2018.* 
*** oppgav desse kjeldene:*

## Bakgrunnsstoff
* Tekstane til ''L.A. (Light Album)''
Keepin' the Summer Alive

***Keepin' The Summer Alive*** var det 24. studioalbumet til The Beach Boys og kom ut 24. mars 1980. Albumet er produsert av Bruce Johnston.

Albumet nådde 75. plass på Billboard-lista i USA og 54. plass i Storbritannia. Albumet fekk lunken kritikk hos musikkpressa.

## Innhald

## Medverkande
;The Beach Boys
*Brian Wilson – solo-, harmoni- og korvokal, piano, klaverinstrument, synthesizer
*Carl Wilson – solo-, harmoni- og korvokal, gitar
*Al Jardine – solo-, harmoni- og korvokal, gitar, talt intro på «Santa Ana Winds»
*Mike Love – solo-, harmoni- og korvokal
*Bruce Johnston – solo-, harmoni- og korvokal, piano, klaverinstrument, synthesizer, produksjon
*Dennis Wilson – trommer og perkusjon på «Endless Harmony»

;Andre musikarar

;Arrangement
*Bob Alcivar – blåsararrangement
*Harry Betts – strykearrangement

;Teknisk personell
*Bruce Johnston – produsent
*Steve Desper – sjefsteknikar, miksing
*Chuck Leary – lydteknikar
*Chuck Britz – lydteknikar
*Rodney Pearson – lydteknikar
*Brian Behrns – andrelydteknikar

;Plateomslag
*John Alvin – illustrasjon
*Tony Lane – kunstnarisk leiar
*Gary Nichamin – fotografi

## Salslister
;Album

## Kjelder

**Denne artikkelen bygger på «[[:en:Keepin&#39; the Summer Alive|Keepin&#39; the Summer Alive]]» frå ,  den 8. mars 2018.* 
*** oppgav desse kjeldene:*
* *Keepin' the Summer Alive*/*The Beach Boys* CD-hefte, Andrew G. Doe, c.2000.

## Bakgrunnsstoff
* Tekstane til ''Keepin' the Summer Alive''
The Beach Boys av The Beach Boys

***The Beach Boys*** er det 25. studioalbumet til The Beach Boys og kom ut i juni 1985. Albumet er produsert av Steve Levine (som tidlegare produserte den engelske gruppa *[[Culture Club]]*). Albumet vart det første frå bandet på fem år og det første etter at Dennis Wilson døydde.

Albumet nådde 52. plass på Billboard-lista i USA og 60. plass i Storbritannia.

## Innhald

## Medverkande

;The Beach Boys
*Brian Wilson – vokal, Yamaha DX1, Jupiter 8, Oberheim OB8, Piano
*Carl Wilson – vokal, Yamaha DX1, elektrisk gitar
*Mike Love – vokal
*Al Jardine – vokal, elektrisk gitar
*Bruce Johnston – vokal, Kurzweil 250

;Andre musikarar

## Salslister
;Album

## Kjelder

**Denne artikkelen bygger på «[[:en:The Beach Boys av The Beach Boys|The Beach Boys av The Beach Boys]]» frå ,  den 8. mars 2018.* 
*** oppgav desse kjeldene:*
* *Keepin' the Summer Alive*/*The Beach Boys* CD booklet notes, Andrew G. Doe, c.2000. - Contains personnel listings for both but only details instruments for the latter.
* «Top Pop Albums 1955-2001», Joel Whitburn, c. 2002.
* Allmusic.com

## Bakgrunnsstoff
* Tekstane til ''The Beach Boys''
Still Cruisin'

***Still Cruisin***' er det 26. studioalbumet til *[[The Beach Boys]]* og kom ut i juli 1989. 

Etter at songen «Kokomo» (frå filmen Cocktail) noko uventa vart ein stor hit verda over, avgjorde bandet at dei ville gje ut eit album med nye songar i lag med gamle hittar. Det einaste bidraget til Brian Wilson var songen «In My Car», som i røynda var ein solosong med Carl Wilson og Al Jardine på korvokal. 

Av dei andre songane finn ein «Make It Big» og «Still Cruisin'» frå filmane Troop Beverly Hills og Dødlig Våpen 2, «Island Girl» var næraste ein solosong frå Al Jardine, «Wipe Out» var ei nyinnspeling i samarbeid med rapgruppa *[[The Fat Boys]]* (som gjekk heilt til andreplass på lista to år før i USA), medan «Somewhere Near Japan» var eit samarbeid med John Phillips, akkurat som med "*Kokomo*".

I tillegg fanst dei gamle hittane «I Get Around» (frå *[[All Summer Long]]*), «Wouldn't It Be Nice» (frå *[[Pet Sounds]]*) samt «California Girls» (frå *[[Summer Days (And Summer Nights!!)]]*). Samtlege av desse hadde då nyleg vorte nytta i filmar. 

Albumet nådde 46. plass på den amerikanske Billboard-lista. 

## Innhald

## Medverkande
;The Beach Boys
* Mike Love – solo- og korvokal
* Al Jardine – solo- og korvokal, gitar, bassgitar
* Carl Wilson – solo- og korvokal, gitar, klaverinstrument
* Bruce Johnston – solo- og korvokal, klaverinstrument, bassgitar
* Brian Wilson – solo- og korvokal, klaverinstrument

;Andre musikarar
* Craig Trippand Fall – gitar, bassgitar, mandolin
* Joey Brasler – gitar
* Vinnie Colaiuta – trommer
* Jeffrey Foskett – korvokal, akustisk gitar
* Adam Jardine – korvokal
* Matt Jardine – korvokal

## Salslister
;Album

## Bakgrunnsstoff
* Tekstane frå ''Still Cruisin' '' 

## Kjelder

* *Denne artikkelen bygger på «[[:sv:Still Cruisin&#39;|Still Cruisin&#39;]]» frå , den 13. oktober 2009. og «[[:en:Still Cruisin&#39;|Still Cruisin&#39;]]» frå ,  den 8. mars 2018.* 
*** oppgav desse kjeldene:*
* *The Nearest Faraway Place: Brian Wilson, The Beach Boys and the Southern California Experience*, Timothy White, c. 1994.
* *Top Pop Singles 1955–2001*, Joel Whitburn, c. 2002.
* *Top Pop Albums 1955–2001*, Joel Whitburn, c. 2002.
* Allmusic.com
Kokomo av The Beach Boys

«**Kokomo**» er ein song av The Beach Boys frå 1988, skriven av John Phillips, Scott McKenzie, Mike Love og Terry Melcher. Han vart gjeven ut som singel i 1988 og gjekk til førsteplassen i USA og Australia. Singelen vart gjeven ut samstundes med Tom Cruise-filmen *[[filmen Cocktail|Cocktail]]* og filmmusikken som høyrte med. 

Songen vart gjeven ut på singel med «Tutti Frutti» av Little Richard som B-side i juli 1988. Songen vart den første førsteplassen deira i heimlandet sidan «Good Vibrations» i 1966. Det var òg den einaste førsteplassen deira som Brian Wilson ikkje var involvert i. 

## Kjelder

* *Denne artikkelen bygger på «[[:en:Kokomo (song)|Kokomo (song)]]» frå , den 13. oktober 2009.*
Summer in Paradise

***Summer In Paradise*** er det 27. studioalbumet til *[[The Beach Boys]]* og kom ut sommaren 1992. 

Det var frå starte av tenkt som eit soloprosjekt for Mike Love, men vart gjeven ut som eit Beach Boys-album. Dette er det einaste albumet til Beach Boys der Brian Wilson ikkje medverkar og vart heller ikkje godt motteke av tilhengjarane til bandet. Songane er i hovudsak skriven av Terry Melcher og Mike Love. Innspelingane var ikkje heilt problemfrie og var starten på skiljet mellom Love og Al Jardine, som etter kvart vart sterkare og enda med at Jardine forlet gruppa i 1998.

Dette er til dags dato det siste albumet med nyproduserte songar frå bandet. I 1995 gjorde dei eit forsøk på ei gjenforeining med Brian Wilson i lag med Don Was, men prosjektet vart avbrote etter berre to innspelte songar. I 1996 gav bandet i staden ut ei countryplate der kjende artistar tolka Beach Boys-songar. 

## Innhald

## Medverkande
;The Beach Boys
*Al Jardine – vokal
*Bruce Johnston – vokal, klaverinstrument
*Mike Love – vokal
*Carl Wilson – vokal

;Andre medverkande
*Adrian Baker – vokal
* Rod Clark – bassgitar
* Craig Fall – gitar, mandolin, keyboard-bass
*Danny Kortchmar – gitar
* Sal Marullo – conga trommer
*Ken Mary – trommer
*Roger McGuinn – Rickenbacker 12-strengsgitar, vokal (berre britisk utgåve)
*Terry Melcher – klaverinstrument, vokal
* Sammy Merendino – trommer
*Van Dyke Parks – trekkspel, klaverinstrument
* Joel Peskin – saksofon
*John Stamos – vokal, trommer
* Richard Titus – klaverinstrument
* Keith Wechsler – klaverinstrument, trommer
* John Weston – pedalsteelgitar

## Bakgrunnsstoff
* Tekstane til ''Summer in Paradise'' 

## Kjelder

* *Denne artikkelen bygger på «[[:sv:Summer in Paradise|Summer in Paradise]]» frå , den 13. oktober 2009, og «[[:en:Summer in Paradise|Summer in Paradise]]» frå ,  den 8. mars 2018.* 
*** oppgav desse kjeldene:*
M.I.U. Album

**M.I.U. Album** er det 22. studioalbumet til The Beach Boys og kom ut 25. september 1978. Albumet er produsert av Alan Jardine og Ron Altbach.

Namnet på albumet kjem av det er spelt inn på *Maharishi International University* i Fairfield i Iowa.

Singelen «Come Go With Me» gjekk inn på den amerikanske singellista først i 1982. Albumet nådde 151. plass på Billboard-lista.

## Innhald

## Medverkande
Frå CD-omslag frå 2000.

;The Beach Boys
*Al Jardine – vokal, gitar, bassgitar, vokalarrangement
*Mike Love – vokal 
*Carl Wilson – vokal, gitar 
*Brian Wilson – vokal, piano, elektrisk piano, vokalarrangement 
*Dennis Wilson – vokal, trommer

;Andre musikarar

;Teknisk

;Plateomslag
*Dean O. Torrence – albumdesign, grafikk
*The Beach Boys – albumdesign, grafikk
*Warren Bolster/Surfer Magazine – fotogafi på framside
*Guy Webster – fotograi på bakside

## Kjelder

**Denne artikkelen bygger på «[[:en:M.I.U. Album|M.I.U. Album]]» frå ,  den 7. mars 2018.* 
*** oppgav desse kjeldene:*


## Bakgrunnsstoff
* Tekstane til ''M.I.U. Album''
The Beach Boys Love You

**Love You** er det 21. albumet til The Beach Boys og kom ut 11. april 1977. Albumet er produsert av Brian Wilson.

Albumet skulle opphavlege vere eit soloalbum av Brian Wilson kalla *Brian Wilson Loves You*.

Albumet nådde 53. plass på Billboard-lista og 28. plass i Storbritannia.

## Innhald

## Medverkande
;The Beach Boys
*Al Jardine – vokal
*Mike Love – vokal
*Brian Wilson&nbsp;– vokal, piano, spikerpiano, orgel, cembalo, ARP String Ensemble, Moog synthesizer, Mellotron, trommer, produsent
*Carl Wilson&nbsp;– vokal,, gitar, mixdown producer
*Dennis Wilson – vokal, trommer

;Andre musikarar

## Salslister
;Vekeslister

## Kjelder

**Denne artikkelen bygger på «[[:en:The Beach Boys Love You|The Beach Boys Love You]]» frå ,  den 7. mars 2018.* 
*** oppgav desse kjeldene:*

## Bakgrunnsstoff
* Tekstane til ''Love You''
Stars and Stripes Vol. 1

***Stars and Stripes Vol. 1*** er det 24. og siste studioalbumet til The Beach Boys. Det kom ut i 1996 og er trass tittelen det einaste countryalbumet deira.

Albumet inneheld nye innspelingar av nokre av dei mest kjende songane til bandet, innspelt i lag med countrystjerner som gjesteartistar. På midten av 1990-talet fekk countrymusikken eit nytt oppsving og med auka salstal håpte bandet på at albumet skulle slå til kommersielt. Det gjorde det ikkje.

Brian Wilson var på denne tida langt friskare mentalt enn han hadde vore på mange år og vart med i bandet som produsent.

## Innhald

## Kjelder

* *Denne artikkelen bygger på «[[:en:Stars and Stripes Vol. 1|Stars and Stripes Vol. 1]]» frå , den 13. oktober 2009.*
** * oppgav desse kjeldene:*
** *Stars and Stripes Vol. 1* CD-hefte, Robert K. Oermann
** Allmusic.com
Jan and Dean

**Jan and Dean** var ein USA-amerikansk rockeduo som bestod av **William Jan Berry** (3. april 1941 – 26. mars 2004) og **Dean Ormsby Torrence** (f. 10. mars 1940). 

Tidleg i 1960-åra var dei pionerar innan California Sound og vokal surfemusikk, som vart gjort populær av The Beach Boys. Blant dei mest suksessrike songane deira finn ein «Surf City» frå 1963, den første surfesongen som gjekk inn på Hot 100-lita. Dei andre singlane dei fekk inn på Topp 10-lista i USA var «Drag City» (1963), «The Little Old Lady from Pasadena» (1964) og «Dead Man's Curve» (1964). Den sistnemnde songen vart innlemma i Grammy Hall of Fame i 2008.

Duoen gav seg i 1966, men dette kom ikkje av den fallande populariteten. Jan Berry vart hardt skadd i ei bilulukke våren 1966, noko som er ironisk med tanke på at ein av dei mest kjende songane, «Dead Man's Curve», handlar om ei bilulukke. Han klarte seg trass små sjansar til å overleve, men det tok fleire år før han fekk normal tale igjen. Då Berry vart nokolunne frisk att, gav dei seg ut på turnear igjen som ikon frå den tidlege 60-talstida. 

I 1972 vann Torrence Grammyprisen for beste plateomslag for debutalbumet til det psykedeliske rockebandet Pollution, og vart nomienrt tre gonger til i same kategori for albuma til Nitty Gritty Dirt Band. 

## Bakgrunnsstoff
* Offisiell side 
* Jan and Dean på Allmusic
* Jan and Dean på Discogs

## Kjelder

* *Denne artikkelen bygger på «[[:sv:Jan and Dean|Jan and Dean]]» frå , den 13. oktober 2009.*
Beatnik

**Beatnik** er definisjonen på ein stil og form som voks fram på 1950- og tidleg på 1960-talet og var ein syntese av meir overflatiske sider ved beat-generasjonen frå 1950-åra inn i valdelege filmbilete og teikneserieaktige mistolkingar av verkelege folk og andelegheita ein fann i den sjølvbiografiske litteraturen til Jack Kerouac. Kerouac talte mot denne villeiande avstikkaren frå dei opphavlege ideane hans.

Beatnik-stilen minna om hippiestilen og var ein protest mot det materialiserte forbrukarsamfunnet. Dei var ikkje særleg forskjellige frå hippiane, bortsett frå at dei var meir opptekne av musikk enn av politikk, og derfor namnet (*beat* tyder «rytme»).

## Sjå òg
*Beat-generasjonen
*Hippie

## Kjelder

**Denne artikkelen bygger på «[[:en:Beatnik|Beatnik]]» frå , og «[[:nb:|Beatnik]]» frå  den 14. oktober 2009.*
Campaign for Nuclear Disarmament

**Campaign for Nuclear Disarmament** (CND, «Kampanjen for kjernefysisk nedrusting») er ein organisasjon som kjempar for kjernefysisk nedrusting i Storbritannia og for internasjonal kjernefysisk nedrusting og tettare internasjonale reguleringar gjennom avtalar som Ikkjespreiingsavtalen. Han er imot militære handlingar som kan føre til bruk av atomvåpen, kjemisk krigføring eller biologiske våpen, og mot bygging av atomkraftverk i Storbritannia. 

CND vart skipa i 1957, og sidan den gong har dei i periodar fronta fredsrørsla i Storbritannia. Dei hevdar å vere den største fredskampanjen retta mot ei sak i Europa. Sidan 1958 har dei organisert Aldermaston-marsjen som vert halde kvar påske frå Trafalgar Square i London til Atomic Weapons Establishment nær Aldermaston.

## Kjelder

* *Denne artikkelen bygger på «[[:en:Campaign for Nuclear Disarmament|Campaign for Nuclear Disarmament]]» frå , den 14. oktober 2009.* 
*** oppgav desse kjeldene:*


## Bakgrunnsstoff
* Heimeside
* Historia til CND
Gotthilf Christian Reccard

**Gotthilf Christian Reccard** () var ein tysk evangelisk teolog og astronom. Han var fødd i Wernigerode og døydde i Königsberg.

### Liv og gjerning
Reccard var son av ein diakon og gjekk ved lyseet (gymnaset) i Wernigerode. Han studerte i Halle og vart i 1762 prest ved Trinitatiskirche og 2. inspektør på realskulen i Berlin. Allereie i 1765 reiste han til Königsberg i Aust-Preussen, der han i dei komande åra skulle verte utnemnd til professor i teologi og til konsistoriet (det akademiske rådet). Frå 1776 til 1796 var han leiar av Collegium Fridericianum. Ved sidan av yrket sitt vigde han seg til astronomisk forsking.

Eit verk frå Reccard si hand, *Lære-Bog i adskillige philosophiske og mathematiske Videnskaber* kom i dansk utgåve i 1782.

## Kjelder


* *Denne artikkelen bygger på «[[:de:Gotthilf Christian Reccard|Gotthilf Christian Reccard]]» frå , den 14. oktober 2009.*
Salbmagirji

***Sálbmagirji*** (nordsamisk for 'Salmebok') er namn på fleire utgåver av ei samisk salmebok med tilfang av salmar frå den gamle kyrkjesalmeboka til M.B. Landstad. 

Den første utgåva kom i 1870 under tittelen *Salbmagirje : Ibmeli gudnen ja same-særvvegoddidi bajas-rakadussan* (Salmebok til Guds ære og dei samiske kyrkjelydane til oppbygging). Boka inneheldt 226 salmar, og dei som stod for utarbeidinga av boka var J.A. Friis med hjelp frå Lars Hætta. Salmane var henta frå Friis si bok *Muttom Salmak* ('Nokre salmar') med tillegg av omsette salmar frå *Landstads kirkesalmebog*, som kom ut same året. 

### ''Salbmagirje'' (1897)
I 1897 gav biskop J.N. Skaar i samarbeid med Just Qvigstad ei auka og omvølt utgåve av *Salbmagirje*. Denne boka hadde ialt 360 salmar. Dei fleste nye salmane var omsette frå Landstads salmebok, men det var òg nokre nyskrivne salmar, blant dei seks skrivne av J.N. Skaar. Salmane har tilvising til dei tilsvarande salmane *Landstads salmebok*.

### ''Gir'ko-sál'bmagir'ji'' (1957/1996)
I 1957 vart salmeboka avløyst av ei ny salmebok, *[[Gir'ko-sál'bmagir'ji]]*. Men i dei samiske kyrkjelydane var det mange som ønskte å halde på den gamle *Sálbmagirje*. Boka har difor kome i nye opplag. I 1996 gav Samisk kyrkjeråd ut ei ny utgåve, i ny transkribsjon: *Salbmagirji : Ipmelii gudnin ja Sámi searvegottiide bajásráhkadussan*. Salmeutvalet er likt som i 1928-utgåva.

### ''Salbmagir'ji II'' (2005)
I 2005 gav Samisk kyrkjeråd ut ei tilleggssalmebok med nye salmar, både omsette og nyskrivne. Denne boka er meint som eit førebels tillegg til *Salbmagir'ji*, og nummereringa i tillegget held fram der den første boka sluttar, slik at salmane i *Salbmagir'ji II* er nummererte frå 361 til 771. Salmane har tilvising til tilsvarane salmar i *[[Landstads reviderte salmebok]]* og *[[Norsk salmebok]]*. Eit eige nordsamisk salmebokutval med Arild Hellesøy som leiar har stått for salmebokarbeidet.

## Kjelder
* *Kristen sang og musikk* Runa forlag 1962
* *Sál'bmagirji* Verbum Forlag 1996, ISBN 82-543-0644-3
* *Sál'bmagirji II* Verbum Forlag 2005, ISBN 82-543-1002-5
Hedda

**Hedda** er eit kvinnenamn danna som ei kortform av det tyske namnet Hedvig, som tyder 'strid'. Det har norsk namnedag den 15. oktober.

## Namneberarar
*Hedda Hjortsberg (1777–1867), svensk ballerina
*Hedda Wagner (1876–1950), austerriksk forfattar og kvinnesakskvinne
*Hedda Hopper (fødd Elda Furry, 1885–1966), amerikansk skodespelar 
*Hedda Zinner (1905–1994), tysk forfattar, journalist og skodespelar
*Hedda Morrison (1908–1991), tysk-australsk fotograf
*Hedda Theen-Pontoppidan (f. 1912), tysk målar
*Hedda von Wedel (f. 1942), tysk jurist
*Hedda Kise (f. 1972), norsk programleiar
*Hedda Munthe (f. 1973), norsk skodespelar
*Hedda Berntsen (f. 1976), norsk alpinist
*Hedda Strand Gardsjord (f. 1982), norsk fotballspelar

## Annan bruk
*Namnet er kjend i kulturen frå Henrik Ibsen-skodespelet *[[Hedda Gabler]]* (1890).
*Hedda-prisen er ein norsk teaterpris som først blei delt ut i 1998.

## Kjelder
*
Hedvig

**Hedvig** og **Hedwig** er kvinnenamn av gammalhøgtysk opphav. Hedvig har namnedag i Noreg, Sverige og Danmark den 15. oktober.

Det gammalhøgtyske namnet *Haduwig* er danna av *hadu*, 'kamp' og *wig*, 'strid'. Dei same orda finst på  norrønt som *hǫð* og *víg*. *Hadhui* er ei eldre tysk form av namnet, medan *Hedevi* og *Hedewig* er eldre svenske former. *Helvi* er ei finsk form, *Hedvika* tsjekkisk og slovensk. *Edvige* er ei italiensk og *[[Jadwiga]]* er ei polsk namneform. Hedda, Hedy og Jadzia er kortformer.

## Namneberarar
*Heilage Hedvig av Polen (1374-1399), polsk regent 1384–1399
*Hedvig av Holstein (1398-1436), tysk adeleg
*Hedvig Jagellonica (1457-ca. 1505), polsk prinsesse og hertuginne av Bayern-Landshut
*Hedvig Sophie av Brandenburg (1623-1683), tysk adeleg
*Dronning Hedvig Eleonora av Sverige (1636–1715)
*Prinsesse Hedvig Sofia av Sverige (1681–1708)
*Hedvig Charlotta Nordenflycht (1718–1763), svensk forfattar
*Hedvig Elisabet av Sverige og Noreg (1759-1818), norsk-svensk dronning
*Hedevig Christine Paus (1763-1848), mormor til Henrik Ibsen
*Hedvig Lund (1824–1888), norsk målar
*Hedvig Bjelkevik, (f. 1981) norsk skøyteløpar

## Annan bruk
*Hedvig er namnet på ein av personane i stykket *[[Vildanden]]* av Henrik Ibsen.
*Hedwig eller Hedvig er også namnet på ugla til trollmanneleven Harry Potter av J.K. Rowling.
*Hedvig Eleonora församling er eit sokn i Stockholm.

## Kjelder

*
**Delar av denne artikkelen bygger på «[[:nb:Hedvig|Hedvig]]» frå ,  den 14. oktober 2009.*
Skare kyrkje

**Skare kyrkje** står i bygda Skare i Ullensvang kommune i Vestland fylke, og er ei lafta langkyrkje frå 1926. 

Bygget vart ført opp etter teikningar laga av Olaf Nordhagen.
Kyrkja er soknekyrkje i Skare sokn i Hardanger og Voss prosti i Den norske kyrkja. 
Før dei fekk kyrkja på Skare sokna folk i området til Odda kyrkje, og i eldre tid kunne ei kyrkjeferd ta tre dagar for dei som budde lengst unna Odda-kyrkja.

Inventaret i kyrkja er frå byggeåret eller seinare. Altertavla har Jesu oppstode som motiv og er måla av Moritz Kaland. Snikkararbeidet på tavla er gjort av Johannes Kinsarvik. 

## Fotnotar

## Bakgrunnsstoff
* Om Skare sokn på nettstaden til Den norske kyrkja
* «Kirkebøker, Hordaland» på nettstaden til Arkivverket 
* Kart frå 1979 som viser soknegrenser og kyrkjestader, på nettstaden til Universitetet i Bergen/Digitalarkivet
* Skanna kyrkjebøker frå Hordaland på nettstaden til Arkivverket
* Oversyn over gravminne i Odda kommune på nettstaden disnorge.no
* 
*
Tyssedal kyrkje

**Tyssedal kyrkje** står i industristaden Tyssedal på austsida av Sørfjorden i Ullensvang kommune i Vestland fylke, og er ei langkyrkje frå 1965. Kyrkja er ei såkalla naustkyrkje og er teikna av arkitekt Axel Fronth. 

Kyrkja har eit høgt og spist saltak. I hovudhøgda er det attåt kyrkjeromet sakristi og møterom
I kjellaren er det mellom anna garderobar, kjøken og møterom. 
Veggene er bygde i armert betong.

Kyrkja er soknekyrkje i Tyssedal sokn i Hardanger og Voss prosti i Den norske kyrkja. 
Før dei fekk kyrkja i Tyssedal, sokna folk i området til Odda kyrkje.

## Inventar
Det er ikkje noko altartavle på altaret, men på veggen bak heng ein biletvevnad laga av Grethe Lein Lange. 
Altarringen har form av tre sider av eit kvadrat. Altarpodiet har fiolett golvteppe, medan golvet rundet har skiferheller. Døypefonten er laga i granitt. Preikestolen er laga delvis i formpressa limtre. Benkene i kyrkja er lause trebenker utan vangar. 

## Gravstad
Det er ikkje gravstad ved kyrkja. I staden vert kyrkjegarden på Berjaflot i Odda nytta.

## Fotnotar

## Bakgrunnsstoff
* Om Tyssedal sokn på nettstaden til Den norske kyrkja
* «Kirkebøker, Hordaland» på nettstaden til Arkivverket 
* Kart frå 1979 som viser soknegrenser og kyrkjestader, på nettstaden til Universitetet i Bergen/Digitalarkivet
* Skanna kyrkjebøker frå Hordaland på nettstaden til Arkivverket
* Oversyn over gravminne i Odda kommune på nettstaden disnorge.no
*
*